(

*Projekts*

LATVIJAS REPUBLIKAS MINISTRU KABINETS

2021. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

### Grozījumi Ministru kabineta 2020. gada 9. jūnija noteikumos Nr. 360 "[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)"

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1daļu, 19.1pantu,

30. panta trešo daļu, 31. panta piekto daļu,

39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14., 15., 16., 17., 18. un 21. punktu,

6.1panta otro daļu, 6.3panta otro daļu, 6.4 panta otro daļu, 6.7 panta pirmo, otro un trešo daļu un 10.4 panta trešo daļu un

Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60A., 64B., 68B., 71A., 76A. nr.) šādus grozījumus:

1. Svītrot 26.1 punktu

2. Aizstāt 32.72.1. apakšpunktā vārdus “Mutes un deguna aizsegu var nelietot šo noteikumu 6.3.1.1. apakšpunktā minētās personas” ar vārdiem “Pirmsskolas izglītības programmas izglītojamie mutes un deguna aizsegu var nelietot.”;

3. Papildināt noteikumus ar 32.72.9., 32.72.10., 32.7 2.11. un 32.7 2.12. apakšpunktu šādā redakcijā:

“32.72.9. klātienes valsts pārbaudījumu norisi izglītības iestādē izglītojamiem izglītības ieguvei pamatizglītības un vidējās izglītības pakāpē, veicot pārbaudījuma norisē iesaistīto personu un izglītojamo testēšanu, atbilstoši Veselības ministrijas noteiktajam algoritmam, kā arī profesionālās kvalifikācijas eksāmenu norisi (ne vairāk kā 10 izglītojamiem).

32.72.10. starptautiskās izglītības programmas obligāto pārbaudījumu norisi klātienē grupā ne vairāk kā 10 izglītojamajiem Britu vidusskolā Latvijā, Žila Verna Rīgas Franču skolā, Rīgas Starptautiskajā skolā, Latvijas Starptautiskajā skolā, Rīgas Vācu skolā un Starptautiskajā vidusskolā "Ekziperī".

32.7 2.11. klātienes valsts pārbaudījumu un klātienes gala pārbaudījumu norisi augstskolā un koledžā grupā ne vairāk kā 10 studējošajiem tajās studiju programmās, kur valsts pārbaudījums vai studiju gala pārbaudījums ietver praktisko daļu.

32.72.12. klātienes valsts vienotā jurista profesionālās kvalifikācijas eksāmena norisi augstskolās studējošajiem jurista profesionālās kvalifikācijas ieguvei. Eksāmena norises laikā augstskolas eksāmena kārtošanas telpās nodrošina vismaz divu metru distanci starp galdiem. Eksāmena norises laikā un ārpus tā klātesošie lieto mutes un deguna aizsegus un ievēro divu metru distanci. Studējošie un personas, kas klātienē piedalās valsts vienotā jurista profesionālās kvalifikācijas eksāmena norisē, pēdējo 72 stundu laikā pirms eksāmena pirmās jomas kārtošanas veic Covid-19 testu un drīkst piedalīties eksāmena norisē, ja tas ir negatīvs. Covid-19 testu var neveikt personas, kas dokumentāri var pierādīt, ka pēdējo triju mēnešu laikā bijušas inficētas ar SARS CoV-2 un vairs nerada inficēšanās risku apkārtējiem. Covid-19 testu neveic personas, kas ir pilnībā vakcinējušās pret Covid-19 infekciju un to dokumentāri pierāda”.

4. Izteikt 32.73.apakšpunkta ievaddaļu šādā redakcijā:

“32.73. mācību procesu klātienē 1.–6. un 12. klasē un rotācijas kārtībā 7.–9. un 10.–11. klasē, kā arī profesionālās ievirzes izglītības programmas izglītojamiem individuālās nodarbības var īstenot, nodrošinot epidemioloģiskās drošības prasības un veicot izglītības iestādē klātienē nodarbināto iknedēļas testēšanu, ja kārtējās kalendāra nedēļas otrdienā 14 dienu kumulatīvais Covid-19 gadījumu skaits uz 100 000 iedzīvotāju konkrētās pilsētas vai novada administratīvajā teritorijā, kurā atrodas izglītības iestāde, nepārsniedz 200 un epidemioloģiskie apstākļi liecina par drošāku situāciju administratīvajā teritorijā. Slimību profilakses un kontroles centrs reizi nedēļā ceturtdienās publicē oficiālajā izdevumā "Latvijas Vēstnesis" to pilsētu un novadu sarakstu, kuros atbilstoši Slimību profilakses un kontroles centra tīmekļvietnē trešdienā publicētajai informācijai 14 dienu kumulatīvais saslimstības rādītājs atbilst tādam līmenim, lai īstenotu klātienes mācības 1.–6. un 12. klasē un rotācijas kārtībā 7.–9. un 10.–11. klasē, kā arī profesionālās ievirzes izglītības programmas izglītojamiem individuālās nodarbības. Atsevišķos gadījumos, ievērojot epidemioloģiskos apstākļus, kas mazina Covid-19 izplatīšanās riskus, mācību procesu klātienē 1.–6. un 12. klasē un rotācijas kārtībā 7.–9. un 10.–11. klasē, kā arī profesionālās ievirzes izglītības programmas izglītojamiem individuālās nodarbības var organizēt arī tad, ja 14 dienu kumulatīvais Covid-19 gadījumu skaits uz 100 000 iedzīvotāju pārsniedz 200, bet ne vairāk kā:”.

5. Papildināt rīkojumu ar 32.723. apakšpunktu šādā redakcijā:

  “32.723. organizējot papildu mācību pasākumus, tai skaitā 10. un 11.klasei, atbilstoši Ministru kabineta 2015. gada 13. oktobra noteikumu Nr. 591 "Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi" 35.punktam, papildu mācību pasākumu ilgums nepārsniedz trīs nedēļas.”.

Ministru prezidents Arturs Krišjānis Kariņš

Izglītības un zinātnes ministre Ilga Šuplinska

Iesniedzējs:

Izglītības un zinātnes ministre Ilga Šuplinska

Vizē:

Valsts sekretārs Jānis Volberts

Kārkliņš 67047840

Raimonds.Karklins@izm.gov.lv